Kolarna oznaka čina SS-Gruppenführera
***Gruppenführer*** (prijevod: "Vođa skupine/grupe") naziv je za čin Sturmabteilunga i Schutzstaffela, stvoren 1925. godine kao čin SA-a.

Uporaba u SS-u
--------------

Godine 1930. čin *Gruppenführera* postao je činom SS-a. Nositelji ovoga čina bili su časnici koji su zapovijedali jedinicama zvanim *SS-Gruppen*, te visoki časnici koji su bili pripadnici osoblja Zapovjedništva SS-a. 1932. dogodila se reorganizacija u SS-u, pa su *SS-Gruppen* preimenovane u *SS-Abschnitte*. *Gruppenführer* zapovijedao je *SS-Abschnittom*, a *Obergruppenführer* je zapovijedao jedinicama zvanim *SS-Oberabschnitte*, koje su ujedno bile i najveće SS jedinice. 

Kao i u SA-u, *SS-Gruppenführer* je bio izjednačen s *Generalom*, no poslije 1934. izjednačen je s činom *Generalleutnanta* (general-pukovnik). Tijekom Drugog svjetskog rata i Waffen SS počinje rabiti čin *SS-Gruppenführera*, gdje je također ovaj čin smatran jednakim s Wehrmachtovim *Generalleutnantom*, a nositelj ovoga čina u Waffen SS-u oslovljavan je kao *SS-Gruppenführer und Generalleutnant der Waffen-SS*. 

Obilježje za *SS-Gruppenführera* bila su tri srebrna hrastova lista centrirana na obje strane kolarne oznake čina. Od 1930. do 1942. SA i SS su imali isto obilježje za ovaj čin; međutim, SS je malo izmijenio obilježje za *Gruppenführera*, dodana je uz tri hrastova lista i srebrna točka zbog stvaranja novoga čina - *Oberstgruppenführera*.

*Waffen SS Gruppenführer* je također imao oznaku čina na ramenima kao i Wehrmachtov *Generalleutnant*.

Uporaba u SA-u
--------------


|  |  |  |
| --- | --- | --- |
| SS-Gruppenführer Paul Hausser nosi obilježja čina prije 1942. |  | SS-Gruppenführer Paul Hausser nosi obilježja čina prije 1942. |
| SS-Gruppenführer Paul Hausser nosi obilježja čina prije 1942. |  | SS-Gruppenführer Fritz Todt nosi obilježja čina poslije 1942. |

*SA-Gruppenführer* zapovijedao je velikim dijelom Sturmabteilunga - jedinicom zvanom *Standarten*, koje su bile dijelom *SA-Gruppen*. Čin *Gruppenführera* smatran je jednakim kao čin *Generala* u Wehrmachtu.

Ostala uporaba
--------------

Čin *Gruppenführera* rabile su i ostale nacističke paravojne organizacije, među kojima je i Nacionalsocijalistički motociklistički korpus (NSKK) i Nacionalsocijalistički leteći korpus (NSFK). 1934. čin *Gruppenführera* prihvatio je i *Volkssturm*, a označavao je dočasničkog zapovjednika jedinice zvane *Gruppe* skupina, sastavljene od *Volkssturm* vojnika. 

Ovaj naziv rijetko je rabljen kao izraz za zapovjednika jedinice od 9-10 ljudi u pješaštvu. Takve jedinice su se također zvale *Gruppe*, a bile su dijelom Heera, *Waffen SS-a* i *Luftwaffeovih* kopnenih trupa.

U njemačkim puškostreljačkim korpusima, *Gruppenführer* je bio zapovjednik osmorice vojnika, *Gruppe* je bila najmanja jedinica u njemačkim puškostreljačkim trupama. U današnjim vojskama, ovaj naziv se više ne rabi kao čin već kao funkcija.

| * p
* r
* u
Činovi SS-a od 1934. do 1945. |
| --- |
|  | Generali | Reichsführer • Oberstgruppenführer • Obergruppenführer • Gruppenführer • Brigadeführer • Oberführer |
| Časnici | Standartenführer • Obersturmbannführer • Sturmbannführer • Hauptsturmführer • Obersturmführer • Untersturmführer |
| Dočasnici | Sturmscharführer • Hauptscharführer • Oberscharführer • Scharführer • Unterscharführer |
| Vojnici | Rottenführer • Sturmmann • Oberschütze (Obergrenadier nakon novembra 1942.) • Obermann • Schütze (Grenadier nakon novembra 1942.) • Mann • Anwärter • Bewerber |

| * p
* r
* u
Činovi SA-a od 1932. do 1945. |
| --- |
|  | Generali | Stabschef • Obergruppenführer • Gruppenführer • Brigadeführer • Oberführer |
| Časnici | Standartenführer • Obersturmbannführer • Sturmbannführer • Sturmhauptführer • Obersturmführer • Sturmführer |
| Dočasnici | Haupttruppführer • Obertruppführer • Truppführer • Oberscharführer • Scharführer |
| Vojnici | Rottenführer • Sturmmann • Mann |